
1. ŠOLA:
		           	        ŠOLSKI CENTER NOVA GORICA
                                           Cankarjeva 10
                                           5000 Nova Gorica

Matična številka		5089085000
Identifik. številka (ID)           SI 69993211
Transakcijski račun		01100-6030703142 
Odprt pri			UJP Nova Gorica 
[bookmark: _GoBack]Zastopnik oz. pooblaščenec	mag. Miran Saksida

in

2. DELODAJALEC
Ime in sedež firme:
Matična št.:____________________________________
Vrsta dejavnosti:________________________________
Zastopnik oz. pooblaščenec:_______________________

Skleneta na podlagi 5. člena in 33. člena Zakona o poklicnem in strokovnem izobraževanju (Uradni list RS, št. 79/06, v nadaljevanju zakon) 


KOLEKTIVNO UČNO POGODBO
O IZVAJANJU PRAKTIČNEGA USPOSABLJANJA Z DELOM št. _____________

1. člen
Pogodbeni stranki soglašata, da izpolnjujeta vse pogoje za skupno izvajanje praktičnega izobraževanja v skladu z 31. členom Zakona o poklicnem in strokovnem izobraževanju (Uradni list RS št. 79/06) po izobraževalnem programu za pridobitev nižje poklicne, srednje poklicne ali srednje strokovne izobrazbe po izobraževalnih programih, ki so priloga te pogodbe. 

2. člen
S to pogodbo pogodbeni stranki urejata vse medsebojne pravice in obveznosti pri izvajanju praktičnega usposabljanja za dijake šole v skladu z izobraževalnim programom, zakonom in drugimi predpisi, za obdobje praktičnega usposabljanja z delom oziroma do prekinitve pogodbe ene izmed pogodbenih strank oziroma sklenitve nove pogodbe.
Šola se zavezuje delodajalcu dostaviti poimenski seznam dijakov, ki bodo izvajali PUD, za posamezno šolsko leto. Navedeni poimenski seznam dijakov z navedbo obsega ur PUD, je priloga in sestavni del te pogodbe.

3. člen
Pogodbeni stranki se sporazumeta, da izvajata praktično usposabljanje v delovnem procesu skladno z izobraževalnim programom iz priloge te pogodbe tako, da delodajalec izvede usposabljanje v neposrednem delovnem procesu s svojimi delovnimi sredstvi v svojih prostorih oziroma na svojem delovišču za dijake in za število ur iz seznama, ki je priloga te pogodbe.

4. člen
Delodajalec bo organiziral praktično izobraževanje dijakov kot praktično usposabljanje z delom. Delodajalec bo zagotovil mentorja, ki bo organiziral praktično izobraževanje dijakov v skladu s katalogom za praktično izobraževanje, ki ga je Strokovni svet Republike Slovenije za poklicno in strokovno izobraževanje določil za posamezni izobraževalni program iz priloge te pogodbe.

5. člen
Dijak se bo pri delodajalcu praktično usposabljal do 38 ur na teden in največ 8 ur dnevno.

6. člen
Pri izvajanju praktičnega usposabljanja z delom dijakov pri delodajalcu se v skladu s 37. in 45. členom zakona uporabljajo določbe Zakona o poklicnem in strokovnem izobraževanju, ki urejajo pravice in  obveznosti podpisnikov pogodbe:

Dolžnosti šole so:
· zagotavlja stalno sodelovanje strokovnih delavcev šole z mentorji, ki vodijo praktično usposabljanje dijakov pri delodajalcu, za kar določi strokovnega delavca v skladu z normativi in standardi,
· v Medpodjetniškem izobraževalnem centru odpravi morebitne primanjkljaje v praktični usposobljenosti dijakov, do katerih bi prišlo zaradi objektivnih okoliščin pri delodajalcu  (motnje v proizvodnji in podobno),
· pokrije letni pavšalni prispevek zavarovanja dijakov po ZPIZ, 
· dijaka teoretično seznani s predpisi o varnosti in zdravju pri delu,
· priskrbi dijaku praktično usposabljanje pri drugem delodajalcu, če dejavnost delodajalca iz te pogodbe preneha ali nastopijo resne motnje pri izvajanju praktičnega usposabljanja, ki bi ogrozile praktično izobraževanje dijaka in s tem njegovo napredovanje v izobraževanju.

Dolžnosti delodajalca so:
· dijaku zagotavlja usposabljanje v skladu z izobraževalnim programom,
· določi dijaku mentorja v skladu s kriteriji, določenimi v predmetniku praktičnega usposabljanja  dijakov  šole,
· omogoči mentorju strokovno sodelovanje z organizatorjem PUD v šoli,
· skrbi za varnost pri delu in zdravje dijaka in da mu priskrbi zaščitna sredstva,
· pred začetkom dela dijaka praktično seznani z nevarnostmi  pri delu ter pravilnim izvajanjem dela, v skladu z navodili in predpisi o varnosti in zdravju pri delu,
· skrbi za dobre medsebojne odnose med dijaki in sodelavci,
· dijaku nalaga le tista dela, ki zagotavljajo pridobitev poklicnih zmožnosti v skladu z izobraževalnim programom,
· obvesti šolo, če je dijak odsoten več časa,
· plača prispevek zavarovanja dijaka za primer poškodbe pri delu in poklicne bolezni po ZZVZZ. 
· dijaku izplačuje nagrado v skladu s kolektivno panožno pogodbo,
· nudi dijaku možnost prehrane v času in kraju, ki je zagotovljen za ostale zaposlene oziroma delodajalca samega,  
· pregleduje Poročilo o delu, ki ga vodi dijak med praktičnim izobraževanjem in ob zaključku usposabljanja  dijaku v celoti potrdi Napotnico s poročilom,
· izpolnjuje ostale z zakonom določene obveznosti.

Pogodbeni stranki od dijakov šole pri PUD po tej pogodbi zahtevata izpolnjevanje naslednjih obveznosti:
· da redno izpolnjuje svoje učne obveznosti, si zagotovi delovno obleko in ustrezno obutev,
· se pri Praktičnem izobraževanju z delom (PUD) ravna po navodilih delodajalca in šole,
· delodajalca najkasneje v 24 urah obvesti o vzroku svoje odsotnosti z učnega mesta, najkasneje v treh dneh po prenehanju vzrokov za odsotnost pa predloži dokazila o upravičeni odsotnosti z učnega mesta,
· varuje poslovno tajnost delodajalca,
· se ravna po predpisih o varstvu pri delu,
· sproti vodi predpisano dokumentacijo  (Poročilo o delu),
· se praktično usposablja v skladu z izobraževalnim programom iz 1. odstavka te pogodbe in ustreznim izpitnim katalogom,

Šola zagotovi podpis Izjave z navedenimi obveznostmi ter disciplinsko in odškodninsko odgovornostjo posameznega dijaka šole pred pričetkom izvajanja PUD. Izjava, ki jo pripravi šola, je priloga in sestavni del te pogodbe. Podpisane izjave hrani šola in jih po potrebi predloži delodajalcu.

7. člen
Učna pogodba se lahko spremeni na pobudo vsake od pogodbenih strank.

Šola lahko razdre to pogodbo v primerih:
· če delodajalec ne izpolnjuje pogojev in obveznosti, določenih z zakonom in drugimi predpisi ter to pogodbo; 
· če delodajalec grobo krši pravice dijaka ali 
· če ne izpolnjuje več pogojev za poklicno izobraževanje ali drugače ni zmožen izpolnjevati svojih pogodbenih obveznosti.

8. člen
Pogodbeni stranki se zavezujeta, da bosta skušali morebitne spore v zvezi s to pogodbo  reševati sporazumno, če to ne bo mogoče, pa pri pristojnem sodišču v Novi Gorici. 

9. člen
Pogodba se sklene za nedoločen čas. 

10. člen
Ta pogodba prične veljati z dnem podpisa obeh pogodbenih strank. Sestavljena je v dveh (2) enakih izvodih, od katerih vsaka stranka prejme po en (1) izvod.
 

Datum:	     					                       Datum:
Številka:					                                 Številka:
	
                 MP	                                                                                      MP


Šola:    ………………………	                   Delodajalec:   …………………………		         
                                                                               



Priloga:
Seznam dijakov za posamezni izobraževalni program in terminski načrt izvajanja praktičnega usposabljanja z delom. 

